  Майя Бывальцева 17-тӥ пӧсьтолэзе Ижкарын курадӟытэм дун-чылкыт эксэй семьяез - берепуметӥзэ ӟуч императорез Николай Второез но солэсь семьязэ буре ваёзы. Соин валче кӧснуналэ потон уе киросэн вамыштон но литургия ортчоз. Со сярысь Ижысь но Удмуртиысь епархилэн пресс-службаез ивортӥз. Инмарлы оскисьёс но черкын ужасьёс 16-тӥ пӧсьтолэзе 22 часын Александр Невский собор дорысь вырӟозы но Уйпал шайвыл вӧзысь Курадӟытэм эксэй семьялы сӥзем черк дорозь мынозы. Собере черкын Божественной литургия кутскоз, сое Ижысь но Удмуртиысь митрополит Викторин нуоз. Вӧсяськон кутскон азьын час азьвыл чылкытатӥськыны мылкыд карисьёс понна исповедь кутскоз. Литургия бере калыкез карысь ёросъёсы автобусэн нуозы Тодэ вайытом, 1918-тӥ арын 16-тысь 17-тӥ пӧсьтолэзе потон уе Екатеринбургысь Ипатьевлэн юртэзлэн мурӝолаз Николай Вотороез семьяеныз (кышноеныз но вить пиналъёсыныз) но матысь юрттӥсьёсыныз ӵош ыбылыса быдтӥзы. 2000-тӥ арын Ӟуч черк эксэй семьяез курадӟытэмъёсты сямен канонизировать каризы.  Тегъёс: Мерлык Ижкар Удмуртия черк вӧсьлык буреваён  